לשים את האצבע על המקום הנכון. מעניין מאוד מה היית רוצה לדעת למשל? לא שאוכל לעזור לך. רובין 5 למה את כל כך רעה? את בטוחה שאנחנו מכירים. יכול להיות. האמת שאני רוצה לדעת על הילדים, ומה שלומם אבל עוד יותר אני רוצה לדעת מה שלומך. מיליוני פרודות קסם שקופות משייטות באוויר ואני חולם אותך באלפי אורות זוהרים וריחך עדי מגיע ונושר ממלא ריאותיי באוויר פסגות ושוקע והטוב ממלא וגולש... יש בו עודף עכשיו ואני מחבק את גופך הענוג, שולח ידי אל המתוק המתוק והרך דש בבשרך בערגה 6 חמוד שלי, למה אתה כל כך רשמי? אם אתה רוצה לדעת מה עם הילדים שלי כל שאתה צריך הוא לשאול. הילדים בסדר, מתפתחים. רוזטה כבר באוניברסיטה ומרק חזר מטיול בגרמניה. אני צופה חתונה בקרוב, שנזמין אותך? השורות האחרונות היו מוכרות לי אבל תהרוג אותי אם אני זוכרת מהיכן נלקחו. גם אתה סופר לעת מוצא? דידו כבר מזמן אינו בין הסדינים והמיטה ריקה כל כך וקרה האם השורות האלה מוכרות גם לך? יקירי שלח לי תמונה כמה טוב שיש מחזרים וירטואליים שמלחלחים את החיים תודה 7 יקירתי, אני מתגעגע כן, שוב. זאת את! מה לעשות... זאת את שעושה לי לכתוב כך ישר מהראש למקלדת, מהר